ประคบเย็นให้น้ำมันดินหลุดลอก ขัดผิวกำจัดเศษและคราบน้ำมันดิน ปฐมพยาบาลเมื่อน้ำมันดินเปื้อนผิว ใช้ของที่มีในบ้าน
เอาก้อนน้ำแข็งหรือถุงน้ำแข็งประคบน้ำมันดินที่เลอะผิว ถูไปเรื่อยๆ จนน้ำมันดินแข็งหรือถึงขั้นแตกร่อนได้ จะได้แกะน้ำมันดินให้หลุดลอกจากผิวได้ง่าย แล้วค่อยดูแลแผลหรือขจัดคราบต่อไป ถ้าผิวเย็นจนเจ็บ ให้เอาน้ำแข็งออกก่อน ทิ้งน้ำมันดินไว้แบบนั้นสัก 2 - 3 นาที เพื่อป้องกันไม่ให้โดนน้ำแข็งหรือความเย็นกัด ค่อยๆ ลอกน้ำมันดินที่เย็นจนแข็งออกจากผิวหนัง ถ้าน้ำมันดินแข็งจนแตก ก็ค่อยๆ ลอกเศษน้ำมันดินออกไปเรื่อยๆ จนหมด ตอนลอกน้ำมันดินออกจากผิวอาจจะเจ็บหรือไม่สบายตัวบ้าง เพราะเส้นขนหลุดติดไปด้วย แต่ถ้าเจ็บมากเป็นพิเศษ แนะนำให้ไปโรงพยาบาลจะดีที่สุด ผิวหนังจะไม่บาดเจ็บลุกลามด้วย ถ้าอุณหภูมิร่างกายสูง จนน้ำมันดินนิ่มลง ให้เอาน้ำแข็งถูจนแข็งแตกอีกครั้ง ถ้าสุดท้ายแล้วลอกน้ำมันดินออกได้ ให้ทำความสะอาดผิวด้วยสบู่อ่อนๆ โดยถูสบู่เบาๆ วนบริเวณที่เพิ่งกำจัดน้ำมันดิน สุดท้ายล้างออกให้สะอาดด้วยน้ำอุ่น จะช่วยขจัดคราบและเศษน้ำมันดินที่ตกค้างได้ รวมถึงกำจัดแบคทีเรียและเชื้อโรคที่ก่อให้เกิดการติดเชื้อได้ ในกรณีที่มีแผล น้ำมันดินถึงจะกำจัดแล้วก็อาจทิ้งคราบติดผิวได้ ให้ขัดออกเบาๆ เพื่อกำจัดทั้งเศษและคราบตกค้าง โดยใช้ผ้าขนหนูสะอาด หรือแปรงขนนุ่ม ขัดเบาๆ บริเวณที่มีคราบหรือเศษน้ำมันดิน จากนั้นฟอกสบู่แล้วล้างด้วยน้ำอุ่นให้สะอาดหมดจด ถ้าจำเป็นก็ขัดซ้ำได้ แต่ย้ำว่าต้องเบามือ ใช้หินภูเขาไฟ (หินพัมมิส) ขัดวนเบาๆ ที่น้ำมันดินหรือคราบ จะใช้สบู่อ่อนๆ ด้วยก็ได้ จากนั้นล้างออกด้วยน้ำอุ่นแล้วซับให้แห้งด้วยผ้าสะอาด เป็นวิธีขจัดคราบน้ำมันดินเลอะผิวแบบง่ายๆ แต่เห็นผล ถ้าน้ำมันดินหรือคราบติดแน่น ให้ใช้สครับขัดผิว จะใช้สครับสำเร็จรูปหรือทำเองก็ได้ เวลาใช้ให้ลงสครับทั่วบริเวณที่มีเศษและคราบน้ำมันดิน จากนั้นขัดผิวเบาๆ จนไม่เหลือเศษและคราบน้ำมันดิน ต่อไปนี้คือสูตรสครับง่ายๆ ที่ทำได้เอง  เบคกิ้งโซดา น้ำตาล กับ paste น้ำมันมะกอก หรือน้ำมันมะพร้าว เกลือ กับ paste น้ำมันอัลมอนด์ ข้าวโอ๊ตบดละเอียด กับ paste น้ำผึ้ง ถ้ากำจัดน้ำมันดินจากผิวหนังเองไม่ได้ หรือผิวเกิดอาการบาดเจ็บหลังกำจัดน้ำมันดิน แนะนำให้ไปหาหมอทันที เพื่อตรวจรักษาอาการบาดเจ็บ กำจัดคราบหรือเศษน้ำมันดินตกค้าง เรียกว่ารักษาได้ตรงจุดกว่าทำเองแน่นอน ถ้ามีอาการต่อไปนี้ให้รีบไปหาหมอทันที  กำจัดน้ำมันดินออกจากผิวไม่ได้ ยังเหลือคราบฝังแน่น เจ็บปวด ไม่สบายตัวต่อเนื่องนานๆ โดนน้ำมันดินแล้วเป็นแผลหรือบาดเจ็บที่ผิวหนัง เปิดน้ำเย็นราดผิวที่เปื้อนน้ำมันดินสักพัก ถ้าเปื้อนกินวงกว้าง ให้อาบน้ำเย็นไปเลย ย้ำว่าให้เปิดน้ำใส่ผิวที่เลอะน้ำมันดินไว้ประมาณ 20 นาทีขึ้นไป จะช่วยแก้น้ำมันดินลวกผิวได้ ระหว่างนี้ให้เช็คอาการว่าควรไปหาหมอหรือทำความสะอาดน้ำมันดินเองที่บ้านได้ อย่าเพิ่งใช้น้ำเย็นจัดหรือเอาน้ำแข็งประคบน้ำมันดิน จนกว่าจะประเมินอาการแล้วว่าหนักหรือเบา จริงๆ แล้วพบน้อยมาก แต่ก็มีโอกาสที่น้ำมันดินจะลวกผิวจนบาดเจ็บได้ ถ้าให้ชัวร์ต้องไปหาหมอเพื่อประเมินอาการและตรวจรักษาต่อไป ถ้าผิวไหม้หรือเป็นแผลจะได้รักษาถูกจุด บรรเทาอาการเจ็บปวดไม่สบายตัว แผลจะหายเร็ว ไม่เกิดแผลเป็น ต่อไปนี้คืออาการที่บ่งชี้ว่าควรไปหาหมอทันที  ราดน้ำเย็นใส่แล้วน้ำมันดินยังร้อน รู้สึกเหมือนน้ำมันดินลวกผิว น้ำมันดินเลอะกินวงกว้างตามตัวและผิวหนัง น้ำมันดินเลอะรอบๆ หรือกระเด็นเข้าตา ให้ถอดเสื้อผ้าหรือเอาผ้าที่ปกคลุมบริเวณผิวที่โดนน้ำมันดินออก เพื่อลดความร้อน ลดอาการไหม้ของผิว ลดอาการบาดเจ็บไม่สบายตัว แต่ระวังอย่าดึงเสื้อผ้าหรืออื่นๆ ที่โดนน้ำมันดินจนติดแน่นกับผิว ไม่งั้นอาจบาดเจ็บกว่าเดิม ถ้าถอดเสื้อผ้าไม่ได้ แนะนำให้ไปโรงพยาบาลโดยด่วน อย่าพยายามแกะหรือแงะน้ำมันดินออกจากผิว จนกว่าจะเย็นตัวลง น้ำมันดินต้องหายร้อนโดยสิ้นเชิง ถึงจะเริ่มกำจัดออก เพื่อป้องกันไม่ให้ผิวหนังข้างใต้บาดเจ็บลุกลาม แบบนี้ถ้ามีแผลก็จะหายเร็ว ไม่ทิ้งแผลเป็นไว้ ทา Neosporin (polymyxin B sulfate-neomycin sulfate-gramicidin) หรือ Tween 80 (polyoxyethylene 20 sorbitan mono-oleate) ที่ผิวหนังบริเวณที่เลอะน้ำมันดิน จากนั้นทิ้งไว้ให้ซึมเข้าน้ำมันดินบริเวณผิวหนังสัก 2 - 3 นาที แล้วค่อยเช็ดออกเบาๆ ด้วยผ้าสะอาด หรือล้างด้วยน้ำอุ่น เรียกว่าเป็นวิธีที่กำจัดน้ำมันดินได้แบบปลอดภัยและเห็นผลที่สุด โดย 2 ผลิตภัณฑ์นี้ช่วยให้น้ำมันดินแตกตัว ไม่มีสารเคมีอันตราย ใช้แล้วไม่ค่อยเจ็บ ถนอมผิวกว่า โปะมายองเนสหนาๆ บนน้ำมันดินที่เย็นแล้ว ทิ้งไว้ให้ซึมเข้าน้ำมันดินประมาณ 30 นาทีขึ้นไป มายองเนสจะไปทำให้น้ำมันดินแตกตัว เท่านี้ก็ใช้ผ้าสะอาดหรือแปรงขนนุ่ม เช็ดทั้งมายองเนสและน้ำมันดินออกจากผิวได้เลย ตามด้วยทำความสะอาดไม่ให้เหลือเศษและคราบน้ำมันดิน รวมถึงแบคทีเรีย ลองเช็คในครัวดู เพราะน้ำมันพืชและอื่นๆ ที่คุณใช้ปรุงอาหารหรือทาตัว สามารถขจัดน้ำมันดินได้ ให้เทน้ำมันที่เลือกราดน้ำมันดินและผิวโดยรอบให้ชุ่ม จากนั้นทิ้งไว้ให้ซึมประมาณ 20 นาที ค่อยลอกหรือขูดน้ำมันดินออกจากผิว ต่อมาล้างหรือเช็ดน้ำมันส่วนเกินและน้ำมันดิน โดยใช้สบู่อ่อนๆ น้ำสะอาด และผ้านุ่มๆ น้ำมันต่อไปนี้ช่วยขจัดน้ำมันดินติดผิวได้  น้ำมันทานตะวัน อันนี้เห็นผลที่สุด เนย เบบี้ออยล์ น้ำมันคาโนลา  น้ำมันมะพร้าว  น้ำมันมะกอก ทาปิโตรเลียมเจลลี่ให้ทั่วผิวที่เลอะน้ำมันดิน และบริเวณโดยรอบ ทิ้งไว้ 5 นาที เพื่อให้ปิโตรเลียมเจลลี่ซึมเข้าน้ำมันดิน จากนั้นเช็ดออกเบาๆ เพื่อกำจัดทั้งปิโตรเลียมเจลลี่และน้ำมันดิน สุดท้ายฟอกสบู่และล้างน้ำให้สะอาด ปราศจากเศษและคราบน้ำมันดิน ถ้ายังไม่หมดน้ำมันดินหรือคราบ ให้ลงปิโตรเลียมเจลลี่อีกรอบ อาจจะมีหลายแหล่งแนะนำว่าให้ใช้น้ำยาที่มีในบ้านกำจัดน้ำมันดิน เช่น น้ำยาล้างเล็บ แต่บอกเลยว่าพยายามอย่าใช้พวกสารเคมีแรงๆ เพราะจะซึมเข้าผิว เป็นอันตรายได้ ต่อไปนี้คือสารเคมีในบ้านที่ไม่แนะนำให้ใช้ทำความสะอาดน้ำมันดินติดผิว  แอลกอฮอล์ อะซิโตน น้ำยาล้างเล็บ น้ำมันก๊าด อีเทอร์แอลกอฮอล์ น้ำมันเบนซิน แอลดีไฮด์
เอาน้ำแข็งประคบให้น้ำมันดินแข็งตัว. แกะน้ำมันดินที่แข็งแตกออก. ทำความสะอาดร่างกาย. ใช้แปรงขัดคราบน้ำมันดินออก. ขัดคราบด้วยหินภูเขาไฟ (pumice). ใช้สครับขัดผิว. ไปหาหมอ. เปิดน้ำเย็นราดน้ำมันดินทันที. ไปหาหมอทันที. ถอดเสื้อผ้าหรือเครื่องประดับบริเวณที่โดนน้ำมันดิน. อย่าแคะแกะเกา. ทาครีม polysorbate. ทามายองเนส. ใช้น้ำมันต่างๆ ที่มีในบ้าน ทาน้ำมันดิน. โปะปิโตรเลียมเจลลี่ที่น้ำมันดิน. พยายามอย่าใช้สารเคมีอันตราย.
https://www.wikihow.com/Remove-Tar-From-Skin https://www.wikihow.com/Remove-Tar-From-Skin https://www.wikihow.com/Remove-Tar-From-Skin https://www.wikihow.com/Remove-Tar-From-Skin
Icing Tar Off of Your Skin Exfoliating Tar Remnants and Stains Performing First Aid on Skin Covered in Tar Using Household Products